Eng.sz.: R-1978/2000.
Dr. Kopári László
Utazásszervező
7626 Pécs, Koller u. 7.
mobil   	00-36-20-4338163
mail:    	kopari@kopari.hu
web:    	www.kopari.hu
________________________________________________________________
Ha még nem voltál,
ha izgatta a fantáziád,
ha kipróbálnád,
ha újra hajóznál, 
ha spórolnál a fűtéssel, főzéssel, mosogatással …,

… akkor itt egy hihetetlenül olcsó hajóút,

magyar nyelvű asszisztenciával az utazás teljes időtartama alatt!

Óceánjáró fedélzetén
adventre készülődés az Adrián

s jó pár jelentős kikötőjében

Trieszt – Bari – Kotor – Dubrovnik – Split – Rijeka

2025. november 15-21.

Ausztria tengeri kapuja, középkort idéző trullik, a fjordszerű Kotori-öböl, az egykori Raguza, Diocletianus palotája, Kádár János szülővárosa …
… és egy életre szóló élmény a Costa Deloziosa fedélzetén

 1. nap: Pécs: indulás 0500-kor, s utazás Horvátországon és Szlovénián keresztül Olaszországba, s dél körül érkezés Triesztbe, ahol a belváros előtti kikötőben a Costa Deliziosa fedélzetére szállunk, elfoglaljuk a kabinunkat. A becsekkolás után lehetőség van már kiszállni a hajóból, s egy rövid sétát tenni Trieszt főterése és a tengerparti sétányra. Hajónk 1700-kor fut ki a kikötőből. 
2. nap: Hajónk reggel 1400-kor érkezik Bariba. Javasolt fakultatív program: buszos kirándulás Alberobelloba, Olaszország egyik kevéssé ismert tájára, ahol ennek a kisvárosnak a leghíresebb látványosságai a trullik, melyek kis, kúpos tetejű hagyományos építésű házak. Séta az óváros kis területen, ahol több száz ilyen törpekunyhó áll, s a templom is ilyen módon épült. Hajónk 2000-kor indul tovább.
3. nap: Hajónk 0800-kor köt ki a Fekete Hegyek országának tagolt tengerparti öblének legbelsőbb zugában, Kotorban. Javasolt fakultatív program: séta a várfallal körbevett városban, amely során megnézzük a Szent Tripun-katedrálist, a Tengerészeti Múzeumot, a Szent Lukács templomot, sétálunk a várfalon, piacozunk. Perast, az egykori hajósváros, ahonnan mi is elhajózunk a Sziklás Madonna-szigetre. A hajónk 1800-kor indul ki az öbölből, amikor érdemes a fedélzeten lenni, mert a város fölé emelkedő a Szent János-hegy, a Kotori-öböl szigetei, partja lenyűgöző látványt nyújt a szemlélődőnek.
4. nap: Reggel 0800-kor érkezünk Horvátországba, Dubrovnik kikötőjéhez. Javasolt fakultatív program: Séta Pile-kapun, az óváros legforgalmasabb bejáratán keresztül a várfallal körbevett belvárosba, majd séta az 1940 m hosszú városfalon a hatalmas kétszintes Minčeta bástya érintésével, majd a városban a Ferences kolostor és templom, Rektori Palota, Dominikánus kolostor és templom és a piac érintésével. A hajó 1800-kor hagyja el a várost.
5. nap: Hajónk 0800-kor érkezik Horvátországba, Split városába.  Javasolt fakultatív program: Autóbuszos kirándulás Trogirba, ahol bejárjuk a görögök által alapított belvárost, megnézzük a Székesegyházat, s még számos épületet, amelyek történetével kis betekintést kapunk a város történelmébe, majd utazás vissza Splitbe, amely Diocletianus császár korában a Római Birodalom központja volt. Itt találjuk a császár egykori palotáját, benne mauzóleumát, mely napjainkban a város székesegyháza, A hajó 1800-kor hagyja el a kikötőt.
6. nap: Hajónk reggel 0900-kor érkezik Rijekába, a Trianon előtti Magyarország tengeri kikötőjébe. Séta a nemzeti színházhoz, a vásárcsarnokhoz, a Baross Kikötőhöz, melyet Baross Gábor vasminiszterről neveztek el, akinek az emléktáblája a Transadriatik épületének falán látható. A belvárosban elsétálunk a Hauszmann Alajos tervei alapján készült villához, amely egykor Gróf Batthyány Lajos nyaralója volt, ma pedig tengerészeti kiállításnak ad helyet. – Abbáziába/Opatija, ahol sétálunk a százéves sétányon – ahonnan csodás a panoráma a Kvarner-öbölre –, majd a főutcán, mely monarchia béli hangulatot áraszt korabeli elegáns épületeivel. A hajónk 1900-kor folytatja útját vissza Triesztbe.
7. nap: Hajónk reggel 0800-kor érkezik vissza Triesztbe, ahol a délelőtt folyamán véglegesen elhagyjuk a hajónk fedélzetét, indulunk haza. Érkezés Pécsre az esti órákban.

Ár: 	289.000 Ft/fő-től belső kabinban,
       	349.000 Ft/fő-től ablakos kabinban,
       	399.000 Ft/fő-től balkonos kabinban, 2 fő /kabin elhelyezés esetén, kategóriától és a hajón választható szolgáltatási csomagtól függően.

Az ár tartalmazza:
- a transzfert Pécs – Trieszt – Pécs között (legalább 30 utas esetén)
- elhelyezést a kiválasztott kabinkategóriában
- választott csomagban lévő szolgáltatásokat a hajón
- a kikötői illetékek
- a hajón teljes ellátást és korlátozott italfogyasztást (reggelihez fogyasztható italok: gyümölcslevek, kávé, tea, tej, víz; napközben víz a hajó büfééttermeinek nyitvatartási idején belül). 
- a legtöbb fedélzeti létesítmény és közös utastér használata
- részvétel a közös rendezvényeken és szórakoztató programokon
- csomaghordás ki-és beszálláskor
- magyar nyelvű asszisztencia

A részvételi díj nem tartalmazza:
- kötelező borravalót (felnőtt és gyermek 15 éves kor felett: 66 euró/fő, gyermekek 4-14 éves korig: 33 euró/fő)
- az italfogyasztás egy részét (minden alkoholtartalmú ital és bizonyos üdítőitalok)
- a parti kirándulásokat (a kirándulások a helyszínen fizethetők be)
- egyéb személyes kiadásokat pl.: Internet, SPA, wellness szolgáltatások, fodrász stb.
- orvosi ellátást
- utas/storno biztosítást (irodánkban megköthető)

Javasoljuk az italcsomag és az útlemondási biztosítás megvásárlását!

Gyerekkedvezményekről érdeklődjön irodánkban.

Az utazás ideje alatt mindenkinek rendelkeznie kell érvényes utasbiztosítással, melyet irodánknál meg lehet kötni!

A programhoz jó utat kívánva üdvözlettel:
Dr. Kopári László
Pécs, 2025. február 16.